༄༅། ། ཡལ་འདབ་གསུམ་པ་རྡོ་རྗེའི་གཙུག་ཕུད་ཅན་གྱི་རྣམ་ཐར།
༄༅། ། གཉིས་མེད་བདེ་ཆེན་ཡེ་ཤེས་སྒྱུ་མའི་གར། ། མཚན་དཔེའི་འདོད་པ་འཇོ་
བའི་ཆོས་རྒྱལ་གྱི། ། རྣམ་རོལ་སྐལ་བཟང་ལུས་ཕྲའི་གསོས་གྱུར་པའི། ། གྲགས་སྙན་
ཚངས་པའི་གནས་ཀྱང་ཅ་ཅོར་གྱུར། ། དེ་ཡང་བསིལ་ལྗོངས་ཀྱི་བྱང་ཕྱོགས་ཤམ་བྷ་ལའི་
ཡུལ་ཞེས་གངས་རི་པདྨ་འདབ་བརྒྱད་ཀྱིས་རྣམ་པར་བསྐོར་བའི་འདབ་མའི་རྣམ་པ་
རྣམས་ལ་གྲོང་ཁྱེར་བྱེ་བ་བཅུ་གཉིས་རེས་བརྒྱན་པའི་དབུས་ན་སླར་ཡང་གངས་རིས་
བཅད་པའི་ར་བ་ལྟ་བུར་བྱས་པ་དེའི་དབུས་ན་ཀཱ་ལ་པའི་གྲོང་ཁྱེར་ཆེན་པོ་དང་དཔལ་
དུས་ཀྱི་འཁོར་ལོའི་བློས་བསླངས་ཆེན་པོ་དང་བཅས་པ་བསྡོམས་པས་གྲོང་ཁྱེར་བྱེ་བ་དགུ་
བཅུ་རྩ་དྲུག་དང་བཅས་པའི་མངའ་བདག་རྒྱལ་པོ་ཟླ་བས་བྱིན་པས་མཛད་པའི་ཚེ། ལྷོ་
ཕྱོགས་ཀྱི་ཡུལ་མེ་ཏོག་ཀུན་ཏུ་རྒྱས་པ་བྱ་བ་འབྱོར་པ་རྒྱ་ཆེ་བ་མི་ཁྱིམ་འབུམ་ཕྲག་བཅུས་
བསྐོར་བའི་དབུས་ན་མི་འཇིགས་རྒྱས་པ་བྱ་བའི་ཕོ་བྲང་ཆེན་པོ་ན། རྒྱལ་པོ་ཀླུའི་དབང་
ཕྱུག་དང་བཙུན་མོ་ཟླ་འོད་མ་གཉིས་ལ་སྲས་བལྟམས་མ་ཐག་འོད་ཟེར་ཆེན་པོ་རྡོ་རྗེ་ལྟ་
121

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
བུས་ཕོ་བྲང་ཁྱབ་པས། སྲས་ཀྱི་མཚན་རྡོ་རྗེ་གཙུག་ཕུད་དུ་གསོལ། ཆེར་སྐྱེས་པ་ན་རྩལ་
དང་བརྟག་པ་ཐམས་ཅད་ལ་མཁས་པར་གྱུར་ཏོ། ། ཕོ་བྲང་གི་ལྷོ་ཕྱོགས་ན་འཛོ་ཀིའི་འཇག་
ཁྱིམ་ལ་གནས་པའི་ཀླ་ཀློའི་མི་ཁྱིམ་སུམ་སྟོང་ཙམ་གནས་པ་རྣམས་དང་བོ་ཆོས་རྒྱལ་ཟླ་
བཟང་སོགས་ཀྱི་བཀས་ངེས་པ་ལ་གནས་ཤིང་གསང་སྔགས་སྤྱོད་པའི་བཀའ་བྱུང་ཡང་། དེ་
སྐབས་དབང་ཕྱུག་གི་གཞུང་འཛིན་པ་མང་པོ་བྱུང་བ་རྣམས་ལ་དཔུང་གི་སྦྱོར་བ་བཤམས་
ཏེ་ཡུལ་དེར་ལྷ་མ་ཡིན་གྱི་སྤྲུལ་པ་མི་སྟོང་ཙམ་དང་ལོག་སྨོན་ལྡན་པའི་མི་མང་པོ་ཡོད་པ་
རྣམས་བསད་དེ་ཐམས་ཅད་དབང་དུ་བསྡུས་པ་དང་། ཀཱ་ལ་པའི་གྲོང་ཁྱེར་ཆེན་པོའི་དབུས་
ན་ཆོས་རྒྱལ་ཟླ་བས་བྱིན་བྱ་བ་ཐུགས་རྗེ་ཆེན་པོའི་སྤྲུལ་པ་ཡེ་ཤེས་རང་སྣང་གི་གཟུགས་
སུ་ཤར་བ་མཐུ་སྟོབས་རྨད་དུ་བྱུང་བ་བཞུགས་པ་དེ་ཉིད་ཀྱིས་གཏམ་དེ་གསན་ནས་ཕོ་ཉ་
མངགས་ཏེ་རྒྱལ་བུ་དེ་ཉིད་བཀུག་ནས་བསྔགས་པར་མཛད། སླར་ཡང་ལྷོ་ཕྱོགས་ཀྱི་ཉེ་
འདབས་ན་ཕྱི་རོལ་པའི་ལྟ་བ་འཛིན་པའི་དྲང་སྲོང་མུ་ཁྱུད་ཅན་ལ་སོགས་པ་ཐུལ་ཅིག་
པར་བཀས་བསྐུལ་བ་དང་། རྒྱལ་བུས་འཁོར་ལོའི་དབྱིབས་ཅན་གྱི་འཕྲུལ་འཁོར་ཞོན་
པའི་དཔུང་ངོ་མཚར་བ་མང་པོ་དང་བཅས་ཏེ་ནམ་མཁའི་ལམ་ནས་དྲང་སྲོང་གི་གན་
དུ་སོང་སྟེ་དབྱུག་ཏོའི་ཆར་ཕབ་པས། དྲང་སྲོང་རྣམས་སྐྲག་སྟེ་བཀའ་བཞིན་བགྱིད་པར་
ཁས་བླངས། རྒྱལ་བུས་ཀྱང་མི་རྟག་པ་དང་བདེན་གཉིས་ལས་བརྩམས་པའི་གཏམ་གྱིས་
དྲང་སྲོང་རྣམས་སྤྲོ་བ་བསྐྱེད་དེ། རྒྱལ་པོའི་དྲུང་དུ་ཁྲིད་པ་དང་། ཆོས་རྒྱལ་ཆེན་པོས་དྲང་
སྲོང་རྣམས་དཔལ་དུས་ཀྱི་འཁོར་ལོའི་དཀྱིལ་འཁོར་དུ་དབང་བསྐུར། བྱིན་གྱིས་བརླབས་
པས། ཡན་ལག་དྲུག་གི་གནད་ཐམས་ཅད་རྟོགས་ཏེ་རྣལ་འབྱོར་ཆེན་པོར་གྱུར་ཏོ། ། དེར་
རྒྱལ་པོ་རྡོ་རྗེའི་གཙུག་ཕུད་བློན་པོ་བརྒྱད་བཙུན་མོ་དྲུག་འཁོར་བཅུ་དྲུག་དང་བཅས་པ་
ལ། ཆོས་རྒྱལ་ཟླ་བས་བྱིན་པས་དཔལ་དུས་ཀྱི་འཁོར་ལོའི་དཀྱིལ་འཁོར་དུ་དབང་བསྐུར།
རྒྱུད་ཐམས་ཅད་གཏད་ཅིང་དབུགས་དབྱུང་ནས། བདེན་དོན་ཕྱོགས་དང་ཟུང་གིས་ལྷག་
པའི་དཔལ་གཉིས་སུ་མེད་པའི་རྒྱུད་སྡེ་འདིའི་དོན་ཚུལ་བཞིན་ཉམས་སུ་ལོངས་ལ་གཞན་
122

কুমঘনা
ལ་ཤོད་ཅིག་གསུངས་ནས་བྱིན་གྱིས་བརླབས། དེར་རྒྱལ་བུས་ཀྱང་རང་གི་ཕོ་བྲང་དུ་ཕྱིན་
ནས་རྩེ་གཅིག་ཏུ་བརྩོན་པས་ལོ་དྲུག་ནས་རྒྱལ་བུ་རང་དང་བཙུན་མོ་དྲུག་བློན་པོ་བརྒྱད་
དེ་བཅུ་བཞི་པོ་མཆོག་གི་དངོས་གྲུབ་ཐོབ་ནས་རྨད་བྱུང་ལོངས་སྤྱོད་རྫོགས་པའི་གདངས་
ལ་སྤྲུལ་པའི་སྒྲ་སྙན་སྣ་ཚོགས་འཁྲོལ་བའི་རང་བཞིན་དུ་གྱུར་ནས། རྒྱལ་བུས་ལྷོ་ཕྱོགས
ཀྱི་འགྲོ་བ་བྱེ་བ་ཕྲག་གཅིག་མ་སྨིན་གྱི་བར་དུ་གཟུགས་སྐུ་མི་གཡོ་བར་དམ་བཅས་ནས་
ཡུལ་དེའི་སྐྱེ་བོ་ཕོ་མོ་འབུམ་ཕྲག་དྲུག་དང་ཉི་ཁྲིར་གདམས་པ། ཀུན་རྟོགས་པ་རྒྱ་ཆེན་པོ་
དང་ལྡན་པར་གྱུར།
ཡུལ་དེའི་ལྷོ་ནུབ་ན་གྲོང་ཁྱེར་ཉི་མའི་འོད་ཅན་བྱ་བ་དེར་བྱོན། ཡུལ་དེའི་རྒྱལ་པོ་
འཇིགས་མེད་བྱ་བའི་ཞབས་ལ་གཏུགས། རྒྱལ་པོ་འཁོར་བརྒྱད་ཁྲིར་བཅས་པ་རྣམས་
ལ་གདམས་པ་གནང་བས་ཀུན་ཀྱང་དཔལ་དང་བོའི་སངས་རྒྱས་ཀྱི་ས་ལ་མངའ་བརྙེས།
ཡུལ་དེར་ཧ་ར་ཙམ་པ་ཀ་ཞེས་པའི་བྲག་རི་ཆེན་པོ་ལ་གནས་པའི་གནོད་སྦྱིན་དམ་ལ་
བཏགས་ཤིང་དེས་སྦྱིན་བདག་བྱས་ནས་དཔལ་དུས་ཀྱི་འཁོར་ལོའི་དཀྱིལ་འཁོར་བློས་
བསླངས་བཞེངས་ཤིང་རབ་ཏུ་གནས་ལྷོ་ཕྱོགས་མ་ལ་ཡའི་ནགས་དང་ཉེ་བར་གྲོང་ཁྱེར་
ཤྲི་རི་ཀ་བྱ་བར་དུག་སྦྲུལ་གྱི་འཇིགས་པ་ཡོད་པའི་གནས་དེར་རྒྱལ་བུ་བྱོན་མ་ཐག་དུག་
སྦྲུལ་རྣམས་ས་འོག་ཏུ་སོང་བས་དེ་རྣམས་ཤིན་ཏུ་དད་པ་དང་། རྒྱལ་པོས་དེ་རྣམས་ལ་སོ་
སོར་ཆོས་བསྟན་པས་རིམ་གྱིས་སྣོད་དུ་རུང་བར་མཛད། མཐར་ཡུལ་དེའི་ལྷོ་ནུབ་ནས་
ཙམ་པ་ཀའི་ཚལ་བྱ་བའི་ཐང་ཆེན་པོར། ཡུལ་དེའི་སྐྱེ་བོ་ཕོ་མོ་སུམ་འབུམ་བཞི་སྟོང་ལྷག་
འདུས་པའི་དབུས་སུ། རྡོ་རྗེའི་མགུར་དང་བཅས་པའི་(པས)དཔལ་དུས་ཀྱི་འཁོར་ལོ་ལས་
བརྩམས་པའི་མན་ངག་བསྟན་པས་དེ་ཐམས་ཅད་དངོས་གྲུབ་སྣ་རེ་མ་ཐོབ་པ་དང་། ཡེ་
ཤེས་ཁྱད་པར་ཅན་རྒྱུད་ལ་མ་སྐྱེས་པ་གཅིག་ཀྱང་མ་བྱུང་། མཐར་རང་གི་ཕོ་བྲང་དུ་བྱོན་
ནས་སྤྲུལ་པའི་སྲས་དྲུག་གི་ནང་ཚན་མི་ཐུབ་ཟླ་བ་བྱ་བར་སྲིད་གཏད་ནས་ཚོགས་ཀྱི་
འཁོར་ལོ་མཛད་དེ། རྒྱལ་པོའི་ཐུགས་ཀ་ནས་དཔལ་དུས་ཀྱི་འཁོར་ལོའི་དཀྱིལ་འཁོར་སྣང་
123

རོང་ཆེན་ཀིརྟི་སྐུ་ཕྲེང་ལྔ་བ་རྗེ་བཙུན་བློ་བཟང་བསྟན་པའི་རྒྱལ་མཚན་གྱི་གསུང་འབུམ།
ལ་རང་བཞིན་མེད་པ་བསྟན་ནས་རྡོ་རྗེའི་གླུ་བླངས་ཤིང་། རང་གི་འཁོར་ཕོ་མོ་བརྒྱད་ཅུ་
ཙམ་དེ་ཁོ་ན་ཉིད་རྟོགས་པས་འདུལ་བའི་ཆེད་དུ།
ཆོས་དབྱིངས་རོ་གཅིག་གཉིས་སུ་མི་ཕྱེད་ཅིང་། ། བདེན་འཛིན་འཁོར་བའི་རང་
བཞིན་ཡེ་སྟོང་གཉིས། ། རོ་གཅིག་དབྱེར་མེད་སེམས་ལ་གནས་པའི་རྒྱ། ། དྲི་མེད་བདེ་ཆེན་
རིག་པའི་འཕྲུལ་གྱིས་ཕྱེ། ། འཁོར་འདས་ཐམས་ཅད་རྫུན་དང་རྨི་ལམ་ལ། ། རེག་བཅས་
སྣང་བའི་དངོས་ཞེན་དང་བྲལ་ཡང་། ། སྟོང་གཟུགས་བདེ་བ་ཆེན་པོར་བསྡོམས་པ་ཡིས། །
སྐུ་གསུམ་འཆི་མེད་ལམ་བཟང་འདི་འདྲ་རྙེད། ། ཅེས་པ་ལ་སོགས་པའི་མགུར་གསུངས་
པས། ། འཁོར་ཐམས་ཅད་ཀྱིས་བདེ་ཆེན་དེ་ཉིད་ཀྱི་ལམ་མཐོང་ནས་ཆེད་དུ་བརྗོད་པ་ན།
རྒྱལ་པོའི་ཐུགས་ཀའི་དཀྱིལ་འཁོར་གྱི་འདོད་ཡོན་དྲུག་གི་ལྷ་མོར་བཙུན་མོ་དྲུག་ཐིམ།
དཔའ་བོ་འོད་དཔག་མེད་སོགས་ལ་བློན་པོ་བདུན་འཁོར་གྱི་སློབ་མ་བཅུ་དྲུག་སྟེ་ཉེར་
གསུམ་པོ་ཐིམ་སྟེ། མཐར་རྒྱལ་པོ་ཡབ་ཡུམ་གཙོ་བོ་ཡབ་ཡུམ་ལ་ཐིམ་པས་དཀྱིལ་འཁོར་
པའི་ཚོགས་དང་བཅས་པས་རྒྱལ་པོ་རྡོ་རྗེའི་གཙུག་ཕུད་གཙོ་འཁོར་སོ་གཅིག་པོ་མི་སྣང་
བར་གྱུར་ཏོ། ། རྒྱལ་ཐབས་སུཝརྣ་ཡི་སྒོ་ངའི་དབུས། ། གཉིས་མེད་དང་བོའི་སངས་རྒྱས་
དགོངས་པའི་རྩལ། ། རབ་རྫོགས་སྲིད་ཞིའི་གནམ་འཕང་གཅོད་པའི་བྱས། ། ཟུང་འཇུག་
སུམ་རྩེན་གནས་ན་ཟློས་གར་བསྒྱུར། །
ཞེས་རོང་པོ་མཁས་གྲུབ་ཆེན་པོའི་རྣམ་པར་ཐར་པ་དཔག་བསམ་ལྗོན་པ་ལས་རྡོ་
རྗེའི་གཙུག་ཕུད་ཀྱི་ཡལ་འདབ་སྟེ་གསུམ་པའོ། །